English: Thank you for that series of questions. I'll do my best to cover them all. Certainly we do not want to leave any group of people out, and we have been very successful in not doing so during the first stage of the homelessness action that we have taken. As I said very specifically in my statement, the number of people that we've housed includes people who were not rough sleeping but who were in very precarious accommodation - temporary accommodation if you like, 'sofa surfers' as they're known. We don't have information on the number of veterans included because we don't collect it in that way, but we're not aware that there are any people left out from that, and we have been running a campaign to make sure that people who are sofa surfing recognise themselves as homeless and come forward. And we've been very deliberately doing that in order to make sure that we don't face a deluge at the end of the pandemic. And we have had a steady stream of people coming forward to receive help throughout this crisis. It wasn't a fixed number at the beginning who then got housed - we've had people presenting on a daily basis throughout the pandemic that we've been able to accommodate as a result of working so closely and in collaboration with a number of partners, including our local authorities - well, primarily our local authorities. I mean, those include veterans, of course, but they include other people presenting: victims of domestic abuse, people who are displaced by family or a relationship breakdown and a number of other things - the things that cause homelessness in the first place. Those things have continued throughout the pandemic and our partners have stepped up to the plate of providing accommodation for all of those groups, I can assure you, including veterans. And, of course, we do work very closely with a number of veterans' groups. My colleague, Hannah Blythyn, is the Minister for the armed forces and she has a range of very regular meetings with a series of veterans groups, and I myself have met a fair number of them as well; we're very concerned to understand the specific circumstances. In terms of the housing supply, it is at this point in time possible to move in Wales if you need to do so because of any emergency circumstances or if, for example, your sale would fall through if you did not. I've answered a very large number of enquiries from people who haven't understood that, so I'd just like to make that very clear. In the next phase of review - so, as you know, we review the regulations every three weeks and we begin to work on them the second the last review is over - we're looking to see what else we can do in the housing market around things like being able to view empty properties, allow people who want to find a tenant for an empty property to do that and so on. We're going, probably, I think - well, the review's underway, so it's impossible to say for sure - but we're probably, I think, going to stop short of allowing people to view tenanted or occupied properties for obvious reasons, as there have been a number of issues across the border with that. But I take your point, Caroline. Obviously, we want the market to work. I'm also very concerned for renters who find themselves in circumstances where they can't afford their rent any longer and they would like to find somewhere else that they may be able to afford, to be able to facilitate that as soon as we possibly can. And I'll take this opportunity to say that, throughout this crisis, we've worked very hard with all our social landlords to make sure that they turn around what are called 'voids', so empty properties, as fast as possible to make sure that they're available for permanent housing for people who need that housing, whether they're coming through the homelessness stream or because they're tenants who are looking to move to different and more suitable accommodation. So, we've certainly been doing that. In terms of the housing supply, again, construction has been allowed as long as you're able to socially distance throughout this period and much construction has gone on. We certainly have seen a lot of social residential house landlords, so RSLs and councils continue with their house building and we know that a number of SMEs continue to build for that market because that gives them a cashflow that they would otherwise not have had and we've been encouraging that. I'm very happy to do that. And, of course, we speak very regularly to the house builders associations around their needs in this crisis and how we can keep that part of the market going. And then, in terms of our route out of this crisis, of course, all of you will have heard me talk about the need to ensure a green housing-led recovery and we're very keen to do that to make sure that we build the social housing that we need for the future in Wales so that we make sure that homelessness is, indeed, rare, brief and unrepeated.
Welsh: Diolch i chi am y gyfres yna o gwestiynau. Byddaf i'n gwneud fy ngorau i ymdrin â nhw i gyd. Yn sicr, nid ydym ni'n dymuno hepgor unrhyw grŵp o bobl, ac rydym ni wedi bod yn llwyddiannus iawn wrth beidio â gwneud hynny yn ystod cam cyntaf y camau digartrefedd yr ydym ni wedi eu cymryd. Fel y dywedais yn benodol iawn yn fy natganiad, mae nifer y bobl yr ydym ni wedi rhoi llety iddyn nhw yn cynnwys pobl nad oedden nhw'n cysgu ar y stryd, ond a oedd mewn llety ansefydlog iawn - llety dros dro, 'syrffwyr soffa' fel y'u gelwir. Nid oes gennym ni wybodaeth am nifer y cyn-filwyr sydd wedi eu cynnwys gan nad ydym ni'n ei chasglu yn y ffordd honno, ond nid ydym ni'n ymwybodol o unrhyw bobl sydd wedi eu hepgor o hynny, ac rydym ni wedi bod yn cynnal ymgyrch i sicrhau bod pobl sy'n syrffio soffa yn cydnabod eu bod yn ddigartref ac yn cyflwyno eu hunain. Ac rydym ni wedi bod yn gwneud hynny yn fwriadol iawn er mwyn gwneud yn siŵr nad ydym ni'n wynebu nifer llethol ar ddiwedd y pandemig. Ac rydym ni wedi cael llif cyson o bobl yn cyflwyno'u hunain i gael cymorth drwy gydol cyfnod yr argyfwng hwn. Nid oedd hi'n nifer sefydlog ar y dechrau a oedd wedyn yn cael llety - mae pobl wedi bod yn cyflwyno'u hunain yn ddyddiol drwy gydol y pandemig ac rydym ni wedi gallu rhoi llety iddyn nhw o ganlyniad i weithio mor agos ac ar y cyd â nifer o bartneriaid, gan gynnwys ein hawdurdodau lleol - wel, ein hawdurdodau lleol yn bennaf. Hynny yw, mae'r bobl hynny yn cynnwys cyn-filwyr, wrth gwrs, ond maen nhw'n cynnwys pobl eraill sy'n cyflwyno eu hunain: dioddefwyr cam-drin domestig, pobl sy'n cael eu dadleoli o ganlyniad i deulu neu berthynas yn chwalu a nifer o bethau eraill - y pethau sy'n arwain at ddigartrefedd yn y lle cyntaf. Mae'r pethau hynny wedi parhau drwy gydol y pandemig ac mae ein partneriaid wedi camu i'r adwy o ran darparu llety ar gyfer yr holl grwpiau hynny, gallaf eich sicrhau, gan gynnwys cyn-filwyr. Ac, wrth gwrs, rydym ni yn gweithio yn agos iawn gyda nifer o grwpiau cyn-filwyr. Fy nghyd-Aelod, Hannah Blythyn, yw Gweinidog y lluoedd arfog, ac mae hi'n cael amrywiaeth o gyfarfodydd rheolaidd iawn gyda llawer o grwpiau cyn-filwyr, ac rwyf i fy hun wedi cwrdd â nifer ohonyn nhw hefyd; rydym ni'n ofalus iawn i ddeall yr amgylchiadau penodol. O ran y cyflenwad tai, mae'n bosibl ar hyn o bryd i symud yng Nghymru os oes angen i chi wneud hynny oherwydd unrhyw amgylchiadau brys neu os, er enghraifft, na byddai eich trefniant gwerthu yn digwydd pe na byddech yn gwneud hynny. Rwyf i wedi ateb llawer iawn o ymholiadau gan bobl nad ydyn nhw wedi deall hynny, felly hoffwn i nodi hynny yn glir iawn. Yng ngham nesaf yr adolygiad - felly, fel y gwyddoch chi, rydym ni'n adolygu'r rheoliadau bob tair wythnos ac rydym ni'n dechrau gweithio arnyn nhw yr eiliad y mae'r adolygiad diwethaf ar ben - rydym ni'n edrych i weld beth arall y gallwn ni ei wneud yn y farchnad dai o ran pethau fel gallu mynd i weld eiddo gwag, caniatáu i bobl sy'n dymuno chwilio am denant ar gyfer eiddo gwag wneud hynny ac yn y blaen. Byddwn ni, mae'n debyg, rwy'n credu - wel, mae'r adolygiad ar y gweill, felly mae'n amhosibl dweud yn bendant - ond byddwn ni fwy na thebyg, rwy'n credu, yn aros cyn caniatáu i bobl weld eiddo sydd â thenantiaid neu sydd wedi eu meddiannu, a hynny am resymau amlwg, gan y bu nifer o broblemau dros y ffin yn hynny o beth. Ond rwy'n derbyn eich pwynt, Caroline. Yn amlwg, rydym ni'n awyddus i'r farchnad weithio. Rwyf i hefyd yn poeni'n fawr am bobl sy'n rhentu sy'n canfod eu hunain mewn amgylchiadau lle nad ydyn nhw'n gallu fforddio eu rhent mwyach ac sy'n dymuno chwilio am rywle arall y gallan nhw ei fforddio, ein bod yn gallu hwyluso hynny cyn gynted ag y gallwn. Ac rwy'n manteisio ar y cyfle hwn i ddweud, drwy gydol yr argyfwng hwn, ein bod ni wedi gweithio yn galed iawn gyda phob un o'n landlordiaid cymdeithasol i wneud yn siŵr eu bod nhw'n troi yr hyn a elwir yn 'unedau gwag', felly eiddo gwag, cyn gynted â phosibl er mwyn sicrhau eu bod nhw ar gael fel tai parhaol i bobl y mae angen y tai hynny arnyn nhw, pa un a ydyn nhw'n dod trwy'r ffrwd ddigartrefedd neu oherwydd eu bod nhw'n denantiaid sy'n ystyried symud i lety gwahanol, mwy addas. Felly, rydym ni yn sicr wedi bod yn gwneud hynny. O ran y cyflenwad tai, unwaith eto, mae gwaith adeiladu wedi ei ganiatáu cyn belled â'ch bod chi'n gallu cadw pellter cymdeithasol drwy gydol y cyfnod hwn ac mae llawer o waith adeiladu wedi parhau. Rydym ni yn sicr wedi gweld llawer o landlordiaid tai preswyl cymdeithasol, felly mae landlordiaid cymdeithasol cofrestredig a chynghorau yn parhau i adeiladu eu tai ac rydym ni'n gwybod bod nifer o fusnesau bach a chanolig yn parhau i adeiladu ar gyfer y farchnad honno oherwydd bod hynny'n rhoi llif arian parod iddyn nhw na fydden nhw wedi ei gael fel arall, ac rydym ni wedi bod yn annog hynny. Rwy'n hapus iawn i wneud hynny. Ac, wrth gwrs, rydym ni'n siarad yn rheolaidd iawn â'r cymdeithasau adeiladwyr tai ynghylch eu hanghenion yn ystod yr argyfwng hwn a sut y gallwn ni gadw'r rhan honno o'r farchnad yn gweithredu. Ac yna, o ran ein llwybr allan o'r argyfwng hwn, wrth gwrs, bydd pob un ohonoch chi wedi fy nghlywed i'n siarad am yr angen i sicrhau adferiad gwyrdd wedi ei arwain gan dai ac rydym ni'n awyddus iawn i wneud hynny i sicrhau ein bod ni'n adeiladu'r tai cymdeithasol sydd eu hangen arnom ni ar gyfer y dyfodol yng Nghymru fel ein bod yn sicrhau bod digartrefedd yn wirioneddol anghyffredin, dim ond am gyfnod byr ac nad yw'n cael ei ailadrodd.